[{"text_idx": "#000003", "text": "Mae Frank Federico yn uwch arbenigwr diogelwch cleifion ac yn aelod o gyfadran y Sefydliad Gwella Gofal Iechyd (IHI). Mae wedi hyfforddi fel fferyllydd ac mae wedi cyd-gadeirio sawl menter gydweithredol yn yr IHI."}, {"text_idx": "#000004", "text": "Wrth i fomentwm gwelliant gynyddu yn y Grw\u0302p Cydweithredol ar gyfer Gofal Diogel, mae nawr yn gyfle da i edrych ar waith ti\u0302m a chyfathrebu, un o\u2019r elfennau rhyng-gysylltu yn Fframwaith ar gyfer Gofal Diogel, Dibynadwy ac Effeithiol y Sefydliad Gwella Gofal Iechyd."}, {"text_idx": "#000006", "text": "Mae angen arweinydd ti\u0302m. Nid yw hierarchaeth yn beth drwg, oherwydd bod yn rhaid i rywun wneud y penderfyniad terfynol. Y ffordd y mae arweinydd yn defnyddio ei bw\u0302er i ymgysylltu ag eraill sy\u2019n gwneud ti\u0302m effeithiol. Os yw arweinydd yn dominyddu\u2019r ti\u0302m, yna nid oes gennych di\u0302m, un unigolyn wrth y llyw sydd gennych chi."}, {"text_idx": "#000008", "text": "Y rheswm pam fod gennym ni weithgareddau fel cyfarfodydd rhoi pennau ynghyd (huddles) ym maes gofal iechyd yw oherwydd bod pob un ohonom ni\u2019n nodi\u2019r hyn rydyn ni\u2019n ei ystyried yn risg bosibl, ac wrth hynny rwy\u2019n golygu bod yn ymwybodol o\u2019r sefyllfa. Ydyn ni\u2019n deall ein sefyllfa bresennol? Ydyn ni\u2019n gwybod beth yw\u2019r risgiau sy\u2019n gysylltiedig a\u0302\u2019r hyn rydyn ni\u2019n ei wneud? Pan fydd gennych waith ti\u0302m effeithiol, bydd gan bob aelod o\u2019r ti\u0302m farn wahanol am y sefyllfa a all gyfrannu at helpu i ddatblygu\u2019r ymwybyddiaeth sefyllfaol gyffredinol honno. Yn yr achos hwn, ymwybyddiaeth sefyllfaol yw gwybod beth rydym yn gweithio i\u2019w gyflawni, problemau nad ydym wedi meddwl amdanynt, ac a ydym yn mynd i lawr twll cwningen?"}, {"text_idx": "#000009", "text": "Sut gall ti\u0302m wella eu cyfathrebu?"}, {"text_idx": "#000012", "text": "Yr offeryn arall a argymhellir i\u2019w ddefnyddio yw SBAR (Sefyllfa-Cefndir-Asesiad-Argymhelliad). Cynlluniwyd hwn i gyflwyno gwybodaeth fwriadedig ac argymhelliad mewn modd cryno iawn. Beth yw\u2019r sefyllfa yr ydym yn delio a\u0302 hi? Beth yw\u2019r cefndir? Beth ydw i\u2019n ei gynnig fel asesiad o\u2019r hyn rydw i\u2019n meddwl sy\u2019n mynd ymlaen? A beth yw fy argymhelliad i eraill?"}]